Basa Lintang duwé rong dhialék, ya iku dhialék /o/ lan dhialék /e/pepet. Dhialék /o/ ana ing Kacamatan Ulu Musi, Kacamatan Pendopo lan Kacamatan Muara Pinang. Anadéné dhialék /e/ ana ing Kacamatan Tebing Tinggi lan telung dhusun ana ing wewengkon Kacamatan Ulu Musi, ya iku dhusun Karang Dapo Lamo, dhusun Karang Dapo Baru lan dhusun Karang Gede. Cacah panyatur basa Lintang ning patang kacamatan iku akéhé 181.206 wong ing taun 1989.